32002D0637
L 206/29
JURNALUL OFÍCIAL AL UNIUNII EUROPENE
DECIZIA COMISIEI
din 31 iulie 2002
de modificare a Deciziei 92/452/CEE de stabilire a listei echipelor de recoltare de embrioni și a echipelor de producție de embrioni autorizate, în țările terțe, pentru exportul de embrioni de animale din specia bovină spre Comunitate, în ceea ce privește Canada
[notificată cu numărul C(2002) 2888]
(Text cu relevanță pentru SEE)
(2002/637/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), astfel cum a fost modificată ultima dată prin Decizia 94/113/CE a Comisiei (2), în special articolul 8,
întrucât:
(1)
Serviciile veterinare competente din Canada au transmis o solicitare de modificare a listei stabilite de Decizia 92/452/CEE a Comisiei (3), astfel cum a fost modificată ultima dată prin Decizia 2002/456/CE (4), referitoare la echipele autorizate oficial pe teritoriul lor pentru exportul de embrioni de animale domestice din specia bovină către Comunitate.
(2)
Serviciile veterinare competente din țara respectivă au furnizat Comisiei garanții privind respectarea cerințelor prevăzute la articolul 8 din Directiva 89/556/CEE și echipa de recoltare respectivă a fost oficial autorizată pentru exporturile către Comunitate.
(3)
Este necesară deci modificarea în consecință a Deciziei 92/452/CEE.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În anexa la Decizia 92/452/CEE, rândul referitor la echipa Canadei nr. E 549 se înlocuiește cu următorul rând:
„CA
E 549
E 549 (IVF)
Abbotsford Veterinary Clinic
PO Box 524
Unit 200-33648 McDougall Avenue Abbotsford
British Columbia V2S 5Z5
Dr. R. Vanderval
Dr. Martin Darrow”
Articolul 2
Prezenta decizie se aplică începând cu a douăzecea zi de la data publicării în Jurnalul Oficial al Comunităților Europene.
Articolul 3
Prezenta decizie se adresează statelor membre.
Adoptată la Bruxelles, 31 iulie 2002.